ประกาศการท่าเรือแห่งประเทศไทยประกาศการท่าเรือแห่งประเทศไทยเรื่องการขออนุญาตเปิดตู้สินค้าขาเข้าเพื่อทำการตรวจปล่อยสินค้าตามพิธีการศุลกากร[๑] เพื่อให้การเปิดตู้สินค้าขาเข้าที่ทำการตรวจปล่อยสินค้าตามพิธีการศุลกากรที่อยู่ในความรับผิดชอบของท่าเรือกรุงเทพเป็นไปด้วยความเรียบร้อยและปลอดภัย อาศัยอำนาจตามความในมาตรา ๙ (๔) มาตรา ๒๔ และมาตรา ๒๙ วรรคหนึ่ง (๑) และวรรคสองแห่งพระราชบัญญัติการท่าเรือแห่งประเทศไทย พ.ศ. ๒๔๙๔ผู้อำนวยการการท่าเรือแห่งประเทศไทยซึ่งได้รับมอบอำนาจจากคณะกรรมการการท่าเรือแห่งประเทศไทย จึงให้ดำเนินการดังนี้ข้อ ๑ยกเลิกประกาศท่าเรือกรุงเทพ การท่าเรือแห่งประเทศไทย เรื่องการขออนุญาตเปิดตู้สินค้าขาเข้าเพื่อทำการตรวจปล่อยสินค้าตามพิธีการศุลกากรลงวันที่ ๒๔ มิถุนายน ๒๕๓๙ข้อ ๒ให้เจ้าของสินค้าหรือตัวแทนนำเอกสารใบสั่งปล่อยสินค้าของกรมศุลกากรในระบบศุลกากรไร้เอกสาร (e - CustomsPaperless)พร้อมใบขออนุญาตเปิดตู้สินค้าของบริษัทตัวแทนเรือที่หัวหน้าแผนกโรงพักสินค้า /แผนกคลังสินค้า / แผนกปฏิบัติการ กองท่าบริการตู้สินค้า ๑ และ ๒ลงนามเสนอต่อเจ้าหน้าที่ศุลกากร เพื่อขออนุญาตเปิดตรวจสินค้า หรือสั่งปล่อยสินค้า(ยกเว้นการตรวจ) เมื่อได้มีการลงนามอนุญาตแล้ว ให้นำเอกสารมายื่นต่อหน่วยงานดังกล่าว โดยให้พนักงานตรวจสอบข้อมูลคำสั่งเปิดตรวจสินค้า หรือสั่งปล่อยสินค้า(ยกเว้นการตรวจ) จากระบบศุลกากรไร้เอกสาร (e-CustomsPaperless)และบันทึกยืนยันส่งกลับให้ระบบศุลกากรฯข้อ ๓พนักงานยกขนหรือผู้ได้รับมอบหมายต้องตรวจสอบเอกสารใบขออนุญาตเปิดตู้สินค้าที่ลงนามอนุญาตแล้วให้ถูกต้องตรงกับหมายเลขตู้สินค้าและตรวจสอบสภาพซีลตู้สินค้าก่อนทำการเปิดตู้สินค้าข้อ ๔การขออนุญาตเปิดตู้สินค้าขาเข้า ต้องปฏิบัติตามประกาศการท่าเรือแห่งประเทศไทย เรื่อง วิธีปฏิบัติเกี่ยวกับการนำตัวอย่างสินค้าจากโรงพักสินค้าของการท่าเรือแห่งประเทศไทยไปให้กรมศุลกากรตรวจฉบับที่ใช้ในปัจจุบัน พร้อมยื่นเอกสารตามข้อ ๒ซึ่งตู้สินค้าขาเข้ามี ๓ สถานภาพ ดังต่อไปนี้๔.๑ ตู้สถานภาพ FCL (ตู้ลาก)เจ้าของสินค้าหรือตัวแทน และ/หรือบริษัทตัวแทนเรือจะต้องเป็นผู้รับผิดชอบสินค้าภายในตู้สินค้าหลังจากที่มีการเปิดตรวจโดยจะต้องจัดหากุญแจมาทำการปิดตู้สินค้าให้เรียบร้อยในกรณีที่มีการนำสินค้าออกไปเพื่อส่งตัวอย่างให้กรมศุลกากรตรวจจะต้องจัดทำเอกสารแบบขออนุญาตนำตัวอย่างสินค้าไปให้กรมศุลกากรตรวจ(ทกท. ๐๑.๐๐.๐๑ (๒๘)) ที่แนบท้ายประกาศนี้และสำเนาแบบขออนุญาตนำตัวอย่างสินค้าไปให้กรมศุลกากรตรวจ (ทกท. ๐๑.๐๐.๐๑ (๒๘))ดังกล่าว ส่งมอบให้กับพนักงานผู้ควบคุมลานวางตู้สินค้าและด่านตรวจสอบสินค้า๔.๒ ตู้สถานภาพ LCL/DD(ขนส่งหน้าตู้)เจ้าของสินค้าหรือตัวแทน และบริษัทตัวแทนเรือจะต้องเป็นผู้รับผิดชอบสินค้าภายในตู้สินค้าหลังจากที่มีการเปิดตรวจโดยจะต้องจัดหากุญแจมาทำการปิดตู้สินค้าให้เรียบร้อยในกรณีที่มีการนำสินค้าออกไปเพื่อส่งตัวอย่างให้กรมศุลกากรตรวจจะต้องจัดทำเอกสารแบบขออนุญาตนำตัวอย่างสินค้าไปให้กรมศุลกากรตรวจ(ทกท. ๐๑.๐๐.๐๑ (๒๘)) ที่แนบท้ายประกาศนี้และสำเนาแบบขออนุญาตนำตัวอย่างสินค้าไปให้กรมศุลกากรตรวจ (ทกท. ๐๑.๐๐.๐๑ (๒๘))ดังกล่าว ส่งมอบให้กับพนักงานนอกโรงพักสินค้าและด่านตรวจสอบสินค้าสินค้ารายใดที่ได้ตรวจปล่อยไปจากอารักขาของศุลกากรแล้วเจ้าของสินค้าหรือตัวแทนจะต้องขนสินค้าไปทั้งหมด หากไม่สามารถนำสินค้าออกได้หมดเจ้าของสินค้าหรือตัวแทนจะต้องจัดหากุญแจมาทำการปิดตู้สินค้าให้เรียบร้อยและรับผิดชอบต่อสินค้าที่เหลืออยู่นั้นพร้อมทั้งแจ้งให้หัวหน้าแผนกหรือผู้ช่วยหัวหน้าแผนกโรงพักสินค้า หรือคลังสินค้าทราบ๔.๓ ตู้สถานภาพ CFS (ตู้เปิดเข้าโรงพักสินค้า)เจ้าของสินค้าหรือตัวแทนจะต้องเป็นผู้รับผิดชอบสินค้าที่มีการเปิดตรวจเพื่อนำสินค้าไปส่งตัวอย่างและทำการปิดหีบห่อสินค้าให้เรียบร้อยก่อนนำสินค้าออกไปเพื่อส่งตัวอย่างและจะต้องจัดทำเอกสารแบบขออนุญาตนำตัวอย่างสินค้าไปให้กรมศุลกากรตรวจ (ทกท. ๐๑.๐๐.๐๑(๒๘)) ที่แนบท้ายประกาศนี้และสำเนาแบบขออนุญาตนำตัวอย่างสินค้าไปให้กรมศุลกากรตรวจ (ทกท. ๐๑.๐๐.๐๑ (๒๘))ดังกล่าว ส่งมอบให้กับพนักงานประจำคูหาและด่านตรวจสอบสินค้าข้อ ๕ห้ามมิให้บุคคลซึ่งไม่ใช่พนักงานการท่าเรือแห่งประเทศไทยทำการเปิดตู้สินค้าที่ยังมิได้รับอนุญาตโดยเด็ดขาดรวมถึงห้ามนำอุปกรณ์หรือเครื่องมืออื่นใดที่สามารถใช้เปิดตู้สินค้าได้ เช่น กรรไกรคีมตัด ชะแลง ฯลฯ เข้าไปในลานวางตู้สินค้า ผู้ใดฝ่าฝืนท่าเรือกรุงเทพจะดำเนินการตามกฎหมายต่อไปทั้งนี้ ตั้งแต่วันที่ ๑ กุมภาพันธ์ ๒๕๖๑เป็นต้นไปประกาศณ วันที่ ๘ มกราคม พ.ศ. ๒๕๖๑เรือโทกมลศักดิ์ พรหมประยูรรองผู้อำนวยการการท่าเรือแห่งประเทศไทยสายบริหารสินทรัพย์และพัฒนาธุรกิจรักษาการแทนผู้อำนวยการการท่าเรือแห่งประเทศไทย[เอกสารแนบท้าย]๑.แบบขออนุญาตนำตัวอย่างสินค้าไปให้กรมศุลกากรตรวจ (ทกท. ๐๑.๐๐.๐๑ (๒๘))(ดูข้อมูลจากภาพกฎหมาย)พิมพ์มาดา/จัดทำ๓เมษายน ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๓๓ ง/หน้า ๓๙/๑๔ กุมภาพันธ์ ๒๕๖๑